b'\n_START_ARTICLE_\nRahvamuusikapidu\n_START_PARAGRAPH_\nRahvamuusikapidu on kontsert, kus esinevad paljud rahvamuusikakollektiivid._NEWLINE_Eestis hakati \xc3\xbcleriigilisi rahvamuusikapidusid korraldama \xc3\xbcldlaulu- ja -tantsupidude eeskujul. Selle m\xc3\xb5tte autor ja k\xc3\xb5igi seniste \xc3\xbcleriigiliste rahvamuusikapidude kunstiline juht on olnud Ahto Nurk. \xc3\x9cleriigilised rahvamuusikapeod toimuvad \xc3\xbcle aasta ja mitte kindlas kohas, vaid neid korraldatakse Eesti eri paigus._NEWLINE_\xc3\x9cleriigiline rahvamuusikapidu kestab kaks p\xc3\xa4eva. Esimesel p\xc3\xa4eval m\xc3\xa4ngitakse rahvapillidel v\xc3\xb5istu ja esinevad \xc3\xbcksikkollektiivid. Teisel p\xc3\xa4eval on koondorkestri kontsert. Koondorkester koosneb paljudest rahvamuusikaorkestritest. Eraldi esinevad kandleorkester, viiulikoorid ja rahvapillisolistid.'